CELEX: 32012D0049
Language: ro
Date: 2012-01-26 00:00:00
Title: 2012/49/UE: Decizia Comisiei din 26 ianuarie 2012 de modificare a Deciziilor 2011/263/UE și 2011/264/UE pentru a se ține seama de evoluțiile înregistrate în clasificarea enzimelor în conformitate cu anexa I la Directiva 67/548/CEE a Consiliului și cu anexa VI la Regulamentul (CE) nr. 1272/2008 al Parlamentului European și al Consiliului [notificată cu numărul C(2012) 323]  Text cu relevanță pentru SEE

28.1.2012   
            
            
               RO
            
            
               Jurnalul Oficial al Uniunii Europene
            
            
               L 26/36
            
         DECIZIA COMISIEI
   din 26 ianuarie 2012
   de modificare a Deciziilor 2011/263/UE și 2011/264/UE pentru a se ține seama de evoluțiile înregistrate în clasificarea enzimelor în conformitate cu anexa I la Directiva 67/548/CEE a Consiliului și cu anexa VI la Regulamentul (CE) nr. 1272/2008 al Parlamentului European și al Consiliului
   [notificată cu numărul C(2012) 323]
   (Text cu relevanță pentru SEE)
   (2012/49/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (2),
   după consultarea Comitetului pentru etichetare ecologică al Uniunii Europene,
   întrucât:
   
               (1)
            
            
               În conformitate cu articolul 6 alineatul (6) din Regulamentul (CE) nr. 66/2010, eticheta UE ecologică nu poate fi acordată produselor care conțin substanțe sau preparate/amestecuri care îndeplinesc criteriile pentru a fi clasificate drept toxice, periculoase pentru mediu, cancerigene, mutagene sau toxice pentru reproducere, în conformitate cu Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (2). Eticheta UE ecologică nu poate fi acordată nici produselor care conțin substanțele menționate la articolul 57 din Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (3). În conformitate cu articolul 6 alineatul (7) din Regulamentul (CE) nr. 66/2010, în cazul în care nu este fezabil din punct de vedere tehnic ca produsele respective să fie înlocuite ca atare sau prin utilizarea unor materiale sau proiecte alternative, sau în cazul produselor cu o performanță de mediu globală cu mult mai bună decât cea a altor produse din aceeași categorie, Comisia poate adopta măsuri în vederea acordării unor derogări de la articolul 6 alineatul (6) din regulamentul respectiv.
            
         
               (2)
            
            
               Comisia a adoptat Decizia 2011/263/UE din 28 aprilie 2011 de stabilire a criteriilor ecologice de acordare a etichetei ecologice a UE pentru detergenți pentru mașini de spălat vase (4) și Decizia 2011/264/UE din 28 aprilie 2011 de stabilire a criteriilor ecologice de acordare a etichetei ecologice a UE pentru detergenți de rufe (5). După adoptarea acestor decizii, o enzimă importantă, enzima subtilizină, utilizată în detergenți de rufe și în detergenți pentru mașinile de spălat vase, a fost clasificată ca R 50 (foarte toxic pentru organismele acvatice) în conformitate cu anexa I la Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (6) și cu anexa VI la Regulamentul (CE) nr. 1272/2008, care împiedică acești detergenți de rufe și detergenți pentru mașinile de spălat vase să obțină eticheta UE ecologică.
            
         
               (3)
            
            
               Aceste informații fiind noi, nu au fost luate în considerare la revizuirea criteriilor de acordare a etichetei UE ecologice pentru detergenții de rufe și detergenții pentru mașinile de spălat vase, nici în procesul de acordare a derogărilor pentru enzime. Deciziile 2011/263/UE și 2011/264/UE trebuie, prin urmare, modificate pentru a se ține seama de evoluția clasificării enzimelor în conformitate cu anexa I la Directiva 67/548/CEE și cu anexa VI la Regulamentul (CE) nr. 1272/2008.
            
         
               (4)
            
            
               Trebuie prevăzută o perioadă de tranziție pentru a oferi producătorilor ale căror produse au primit eticheta ecologică pentru detergenții de rufe și detergenții pentru mașinile de spălat vase pe baza criteriilor stabilite prin Deciziile 2003/31/CE (7) și 2003/200/CE (8) ale Comisiei timp suficient să își adapteze produsele în vederea conformității cu criteriile și cerințele revizuite și pentru a compensa suspendarea produsă de prezenta modificare.
            
         
               (5)
            
            
               Prin urmare, Deciziile 2011/263/UE și 2011/264/UE trebuie modificate în consecință,
            
         ADOPTĂ PREZENTA DECIZIE:
   Articolul 1
   Anexa la Decizia 2011/263/UE a Comisiei se modifică în conformitate cu anexa la prezenta decizie.
   Articolul 2
   Anexa la Decizia 2011/264/UE a Comisiei se modifică în conformitate cu anexa la prezenta decizie.
   Articolul 3
   În cazul în care eticheta ecologică se acordă pe baza unei cereri evaluate în conformitate cu criteriile stabilite în Deciziile 2003/31/CE și 2003/200/CE, eticheta ecologică respectivă poate fi folosită până la 28 septembrie 2012.
   Articolul 4
   Prezenta decizie se adresează statelor membre.
   
      Adoptată la Bruxelles, 26 ianuarie 2012.
      
         
            Pentru Comisie
         
         Janez POTOČNIK
         
            Membru al Comisiei
         
      
   
   
      (1)  JO L 27, 30.1.2010, p. 1.
   
      (2)  JO L 353, 31.12.2008, p. 1.
   
      (3)  JO L 396, 30.12.2006, p. 1.
   
      (4)  JO L 111, 30.4.2011, p. 22.
   
      (5)  JO L 111, 30.4.2011, p. 34.
   
      (6)  JO 196, 16.8.1967, p. 1.
   
      (7)  JO L 9, 15.1.2003, p. 11.
   
      (8)  JO L 76, 22.3.2003, p. 25.
   
      ANEXĂ
      
                  (1)
               
               
                  Anexa la Decizia 2011/263/UE se modifică după cum urmează: La criteriul 2 litera (b) al cincilea paragraf, următoarea substanță se adaugă în tabelul de derogări:
                  
                              „Subtilizină
                           
                           
                              H400 Foarte toxic pentru organismele acvatice
                           
                           
                              R 50”
                           
                        
            
                  (2)
               
               
                  Anexa la Decizia 2011/264/UE se modifică după cum urmează: La criteriul 4 litera (b) al cincilea paragraf, următoarea substanță se adaugă în tabelul de derogări:
                  
                              „Subtilizină
                           
                           
                              H400 Foarte toxic pentru organismele acvatice
                           
                           
                              R 50”